**projektas**

**reg. Nr. T-235**

**2.29. darbotvarkės klausimas**

**Pasvalio rajono savivaldybės taryba**

**Sprendimas**

**Dėl viešo konkurso uždarosios akcinės bendrovės „pasvalio butų ūkis“ vadovo pareigoms eiti organizavimo**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 41 straipsnio 3 dalimi, Lietuvos Respublikos akcinių bendrovių įstatymo 20 straipsnio 1 dalies 3 punktu, 29 straipsnio 6 dalimi, 37 straipsnio 3 dalimi, įgyvendindama Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo, patvirtinto Pasvalio rajono savivaldybės tarybos 2019 m. lapkričio 27 d. sprendimu Nr. T1-228 „Dėl Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“, (toliau – Aprašas) 4, 5 ir 7 punktus, Pasvalio rajono savivaldybės taryba nusprendžia:

1. Skelbti viešą konkursą uždarosios akcinės bendrovės „Pasvalio butų ūkis“ vadovo pareigoms eiti.
2. Įpareigoti Pasvalio rajono savivaldybės administracijos direktorių organizuoti viešą konkursą uždarosios akcinės bendrovės „Pasvalio butų ūkis“ vadovo pareigoms eiti, apie viešą konkursą paskelbiant Aprašo 7 punkte nurodytuose šaltiniuose ir paviešinant informaciją rajono laikraštyje „Darbas“.
3. Nustatyti, kad Aprašo 43 punkte nustatytais atvejais neįvykus šio sprendimo 1 punkte nurodytam konkursui, naujas (-i) sprendimas (-ai) dėl šio konkurso organizavimo nepriimamas (-i), jis (jie) organizuojamas (-i) iš naujo, konkurso organizavimo ir vykdymo procedūras vykdant Aprašo bei šio sprendimo nustatyta tvarka ir terminais.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo vedėja

J. Karčiauskienė

2022-11-22

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl viešo konkurso uždarosios akcinės bendrovės „pasvalio butų ūkis“ vadovo pareigoms eiti organizavimo**

2022-11-22

Pasvalys

**1. Problemos esmė**

Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašas, patvirtintas Pasvalio rajono savivaldybės (toliau – Savivaldybė) tarybos 2019 m. lapkričio 27 d. sprendimu Nr. T1-228 „Dėl Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“ (toliau – Aprašas), reglamentuoja Savivaldybės valdomų bendrovių vadovų konkursų organizavimą ir vykdymą.

Vadovaudamasi Aprašu, Savivaldybės taryba 2022 m. spalio 28 d. sprendimu Nr. T1-185 „Dėl viešo konkurso uždarosios akcinės bendrovės „Pasvalio butų ūkis“ vadovo pareigoms eiti organizavimo“ nusprendė skelbti viešą konkursą uždarosios akcinės bendrovės „Pasvalio butų ūkis“ (toliau – Bendrovė) vadovo pareigoms eiti (5 punktas), įpareigojo Savivaldybės administracijos direktorių organizuoti viešą konkursą, apie jį paskelbiant Aprašo 7 punkte nurodytuose šaltiniuose ir paviešinant informaciją rajono laikraštyje „Darbas“ (6 punktas).

Konkursas Bendrovės vadovo pareigoms eiti neįvyko. Priežastis – nė vienas pretendentas nepateikė dokumentų.

Vadovaujantis Aprašo 38, 43 ir 44 punktais, atsižvelgiant į tai, kad nė vienas pretendentas nepateikė dokumentų, konkursas laikomas neįvykusiu, dėl šios priežasties turi būti organizuojamas naujas konkursas Bendrovės vadovo pareigoms užimti.

Konkurso organizavimas apima: konkurso paskelbimą; dokumentų pateikimą ir priėmimą; konkurso komisijos sudarymą; pretendentų atranką (Aprašo 4 punktas).

Sprendimą skelbti konkursą priima Savivaldybės taryba (Aprašo 5 punktas).

Konkursas skelbiamas: Valstybės tarnybos departamento prie Lietuvos Respublikos vidaus reikalų ministerijos, Savivaldybės ir bendrovės, kurios vadovo pareigoms eiti skelbiamas konkursas, interneto svetainėse. Informacija apie konkursą gali būti skelbiama ir kituose informacijos šaltiniuose (Aprašo 7 punktas).

Atsižvelgiant į tai, kas išdėstyta, bei įvertinus aplinkybę, kad konkursas Bendrovės vadovo pareigoms užimti neįvyko 3 (tris) kartus, siūloma Savivaldybės tarybai priimti sprendimą, kad susiklosčius situacijai, kai Aprašo 43 punkte nustatytais atvejais konkursas būtų laikomas neįvykusiu, naujas (-i) Savivaldybės tarybos sprendimas (-ai) dėl šio konkurso organizavimo nepriimamas (-i), o jis (jie) būtų organizuojamas (-i) iš naujo, konkurso organizavimo ir vykdymo procedūras vykdant Aprašo bei šio sprendimo nustatyta tvarka ir terminais

**2. Kokios siūlomos naujos teisinio reguliavimo nuostatos ir kokių rezultatų laukiama**

Apibendrinant tai, kas išdėstyta, šiuo sprendimo projektu siūloma:

1. Savivaldybės tarybai priimti sprendimą skelbti viešą konkursą Bendrovės vadovo pareigoms eiti.
2. Įpareigoti Savivaldybės administracijos direktorių organizuoti viešą konkursą Bendrovės vadovo pareigoms eiti, apie jį paskelbiant Aprašo 7 punkte nurodytuose šaltiniuose ir paviešinant informaciją rajono laikraštyje „Darbas“.
3. Nustatyti, kad Aprašo 43 punkte nustatytais atvejais neįvykus šio sprendimo 1 punkte nurodytam konkursui, naujas (-i) sprendimas (-ai) dėl šio konkurso organizavimo nepriimamas (-i), jis (jie) organizuojamas (-i) iš naujo, konkurso organizavimo ir vykdymo procedūras vykdant Aprašo bei šio sprendimo nustatyta tvarka ir terminais.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai** – lėšos informacijos apie viešinimui rajono laikraštyje „Darbas“.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** konkurso skelbimas, Savivaldybės mero potvarkis dėl asmens organizaciniams darbams atlikti ir komisijos posėdžiams protokoluoti paskyrimo, Savivaldybės mero potvarkis dėl komisijos sudarymo.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė